CELEX: 31984R1206
Language: el
Date: 1984-04-27 00:00:00
Title: Κανονισμός (ΕΟΚ) αριθ. 1206/84 του Συμβουλίου της 27ης Απριλίου 1984 περί τροποποιήσεως του κανονισμού (ΕΟΚ) αριθ. 1079/77 όσον αφορά την ενίσχυση των μικρών παραγωγών γάλακτος

Avis juridique important

|

31984R1206

Κανονισμός (ΕΟΚ) αριθ. 1206/84 του Συμβουλίου της 27ης Απριλίου 1984 περί τροποποιήσεως του κανονισμού (ΕΟΚ) αριθ. 1079/77 όσον αφορά την ενίσχυση των μικρών παραγωγών γάλακτος  

Επίσημη Εφημερίδα αριθ. L 115 της 01/05/1984 σ. 0073 - 0073 Ισπανική ειδική έκδοση: Κεφάλαιο 03 τόμος 30 σ. 0145  Πορτογαλική ειδική έκδοση : Κεφάλαιο 03 τόμος 30 σ. 0145 

***** ΚΑΝΟΝΙΣΜΟΣ (ΕΟΚ) αριθ. 1206/84 ΤΟΥ ΣΥΜΒΟΥΛΙΟΥ  της 27ης Απριλίου 1984  περί τροποποιήσεως του κανονισμού (ΕΟΚ) αριθ. 1079/77 όσον αφορά την ενίσχυση των μικρών παραγωγών γάλακτος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι ο κανονισμός (ΕΟΚ) αριθ. 1079/77 (3), όπως τροποποιήθηκε τελευταία από τον κανονισμό (ΕΟΚ) αριθ. 1209/83 (4), θέσπισε εισφορά συνυπευθυνότητας που εφαρμόζεται μέχρι το τέλος της γαλακτοκομικής περιόδου 1983/84 και βαρύνει, κατ' αρχήν, το σύνολο των ποσοτήτων γάλακτος που παραδίδονται σε γαλακτοκομεία, καθώς και ορισμένες πωλήσεις γαλακτοκομικών προϊόντων στα αγροκτήματα·  ότι, προκειμένου να ληφθούν υπόψη οι διάφορες συνθήκες παραγωγής, φαίνεται δίκαιο να προβλεφθεί η θέσπιση μέτρων τα οποία προορίζονται να στηρίξουν τα εισοδήματα των μικρών παραγωγών γάλακτος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2α του κανονισμού (ΕΟΚ) αριθ. 1079/77 αντικαθίσταται από το ακόλουθο κείμενο:  «Άρθρο 2α  Για τις γαλακτοκομικές περιόδους 1984/85 και 1985/86, το Συμβούλιο, μετά από πρόταση της Επιτροπής, θεσπίζει με ειδική πλειοψηφία μέτρα που προορίζονται να στηρίξουν τα εισοδήματα των μικρών παραγωγών γάλακτος.  Το κόστος αυτών των μέτρων δεν δύναται να υπερβεί τα 120 εκατομμύρια ECU κατ' έτος.  Κατά παρέκκλιση από το άρθρο 6, οι λεπτομέρειες εφαρμογής του παρόντος άρθρου θεσπίζονται από την Επιτροπή.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Απριλίου 1984.  Για το Συμβούλιο  Ο Πρόεδρος  M. ROCARD  (1) Γνώμη που διατυπώθηκε στις 14 Απριλίου 1984 (δεν έχει ακόμη δημοσιευθεί στην Επίσημη Εφημερίδα).  (2) Γνώμη που διατυπώθηκε στις 13 Μαρτίου 1984 (δεν έχει ακόμη δημοσιευθεί στην Επίσημη Εφημερίδα).  (3) ΕΕ αριθ. L 131 της 26. 5. 1977, σ. 6.  (4) ΕΕ αριθ. L 132 της 21. 5. 1983, σ. 6.